ดิฉันมีอาการแน่นหน้าอก ใจสั่น หัวใจเต้นเร็ว หายใจไม่อิ่ม ออกแรงนิดหน่อยก็เหนื่อย จะเป็นตอนออกแรง หรือเครียดมาก ๆ เคยตรวจคลื่นหัวใจ พบหัวใจเต้นเร็ว และมีไม่สม่ำเสมอในบางครั้ง แต่แจ้งว่าคลื่นหัวใจปกติ เคยขอให้ส่งตรวจเฉพาะทาง บอกว่าไม่ต้องตรวจไม่อันตรายคนเป็นกันเยอะ ดิฉันมีกรดไหลย้อน และโรคแพนิคอยู่ด้วยค่ะ อยากทราบว่าอาการที่เป็นเสี่ยงเป็นโรคหัวใจในอนาคตหรือไม่ค่ะ ควรปฏิบัติตัวอย่างไร ดิฉันไม่ได้ออกกำลังกายมา 4-5 ปีแล้วค่ะ เนื่องจากก่อนหน้านี้สูญเสียพ่อมีภาวะแพนิคและซึมเศร้าแทรก พอเริ่มออกจะหน้ามืดใจสั่น เลยกลัวมาตัังแต่ตอนนั้นค่ะ ทุกวันนี้กินยาโพรพราโนลอลอยู่ค่ะ แต่ก็คุมได้บ้างไม่ได้บ้าง
สวัสดีค่ะ อาการแน่นหน้าอก หายใจไม่อิ่ม อาจเกิดจาก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวล หรือที่เรียกว่าโรคแพนิคดังกล่าวมา-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-กรดไหลย้อน ทำให้แสบร้อนกลางอก-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนักการดูแลตัวเองเบื้องต้น งดการออกแรงหนัก แนะนำว่าถ้ามีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์ เพราะอาจมีภาวะความผิดปกติของปอดหรือหัวใจที่ต้องได้รับการรักษาตามสาเหตุค่ะแต่ถ้าแพทย์ตรวจเบื้องต้น ไม่พบความผิดปกติทางกาย ก็อาจจะเกิดจากโรคแพนิค ซึ่งการรักษาคือการกินยาเพื่อควบคุมอาการในช่วงที่เป็นมาก ร่วมกับทำใจให้สงบ ตั้งสติ และให้รู้ว่าสิ่งที่เข้ามาไม่ใช่สิ่งที่น่ากลัว การเป็นโรคแพนิคไม่ได้เพิ่มโอกาสการเป็นโรคหัวใจในอนาคตค่ะ